Ernesto Teodoro Moneta

Ernesto Teodoro Moneta (Milan, 1833ko irailaren 20a - ibidem, 1918ko otsailaren 10a) italiar kazetari, abertzale, iraultzaile eta bakezalea izan zen. 1907ko Bakearen Nobel Saria jaso zuen Louis Renaultekin batera.

1848an, hamabost urterekin, Milango bost egunetan esku hartu zuen. Ondoren, Ivreako Akademia Militarrean ikasi zuen. 1859an Giuseppe Garibaldiren Alkandora Gorrien Espedizioarekin bat egin zuen eta 1866an Italiako armadarekin austriarren aurka borrokatu zen.

Nahiz eta nazionalismo italiar sendoa izan, gerora nazioarteko bakearen aldeko aktibista bihurtu zen. 1867 eta 1896 artean Milango Il Secolo egunkari demokratikoaren editorea izan zen.

1887an Lonbardiako Bakerako eta Arbitrajerako Elkartea sortu zituen. Armagabetzea eta Nazioen Liga eta Arbitrajeko Auzitegi Iraunkorra sortzea eskatu zuen.

Bere azken urteetan italiar nazionalismoak bakezaletasuna gainditu zuen. 1911-12an Libiaren konkista italiarra eta Lehen Mundu Gerran Italia sartzea babestu zituen.

Milandarrak
Italiako iraultzaileak
Italiako independentistak
Italiako kazetariak
1848ko iraultzak
Italiako militarrak
Bakezaleak
Bakearen Nobel Saridunak
Pneumoniak hildakoak